
Αἴῑο ἅταπια 5εεπ]5 ἴο Ῥο {Πε ετοννηίπς ΦΙΟΥΥ οί ἴπε οιίτα| ενο[αίίοη οἱ εἰαδθίσαι 
ΑίΠαης. Εοῇονήπρ ἴί ενοΙαοΠατγ «οἱ1156, ἴποςο {ασίοις ἴιαί οοπίτίραίεά {ο 1ΐ5 
{οτπια(ίοη υγ] Ῥο ἀσπιοηδίταίεά. Ίπ [πο Πτοί 5οσήοη ἴπαο ἰδδιο οἱ 15 οπΠἱρίη ἶ5 
τοβεατεΏεά, πο οοτηοτδίοπ οἱ 1ΐ5 οχἰδίοηςα. ΙΠ ἴἴπα 5εοοπά 5οείίοπ, ἴπε τοΠρίοιις απά 
φοεἱο-ροΠΗίίσαἰ οοπαίοις {παί 5παραά Ιῖ α5 ἃ ετοδδτοᾶάς οἱ οω]ίτα(| αεῖοη ἶ5 απα[γζεᾶ, 
τοῄοείίοη, ρατηςϊραἄοη, ἴπαί ἶ5 α Ῥίασο οί δοσία] οπἱεοίδπι. ΕΙΠΑΙΥ, Επί ο55αΥ ἶ5 
οοπσ]ιιάσά γα α Ὀτίεί τοίοίσπιοο {ο ἴῑπα {εαίετ αἂ5 α Ρῃγςσίσαἰ 5ρᾶσε, απά ἴῖς Ιάεο]ορίσα 
οοπίεη{. Μοςί οἱ ἴ1πε {οΠοννίηρ ἀαπα]γαίς ἶς Ώαθεά οἩ ἰΤαρεάγ. 


Εισαγωγή 

Το αττικό δράµα αποτελεί την κορωνίδα της πολιτισμικής ακμής της Αθήνας 
των κλασικών χρόνων. Παρακολουθώντας την εξελικτική του πορεία θα 
επιχειρηθεί να καταδειχθούν εκείνοι οι παράγοντες που συνέβαλαν στη 
διαμόρφωσή του. Στην πρώτη ενότητα διερευνάται το θέµα τῆς καταγωγής του, 
ο ακρογωνιαίος λίθος της ύπαρξής του. Στη δεύτερη ενότητα διερευνώνται οι 
θρησκευτικές και κοινωνικοπολιτικές συνθήκες που διαμόρφωσαν το αττικό 
δράµα σε σταυροδρόμι πολιτισμικής δράσης, προβληματισμού, πάνδηµης 
συµµετοχής, τόπο κρίσης και κριτικής. Το δοκίμιο ολοκληρώνεται µε µια 
σύντομη αναφορά στο θέατρο ως φυσικό χώρο και στο ιδεολογικό του 
περιεχόµενο. Το µεγαλύτερο τµήµα της παρούσας ανάλυσης, αφορά στο είδος 
της τραγωδίας. 


Απόψεις για την καταγωγήτης δραματικής ποίησης 

Όσον αφορά στην κωμωδία και σύµφωνα µε τον Αριστοτέλη (Περί Ποιητικής), οι 
ρίζες της βρίσκονται στο ζωντανό έθιμο των πομπών προς τιµήν του Διονύσου 
µε φαλλικά τραγούδια και αστεϊσμούς]. Γύρω απὀ τη γένεση τῆς τραγωδίας, 


1Ο Αριστοτέλης αναφέρει ότι «Τόσο λοιπόν η τραγωδία όσο και η κωμωδία άρχισαν µε 
αυτοσχεδιασμούς. ΗἩ τραγωδία ξεκίνησε απὀ τους εξάρχοντες στο διθύραμβο και η 
κωμωδία από τους εξάρχοντες στα φαλλικά τραγούδια, που και σήµερα διατηρούνται σε 
πολλές πόλεις ως καθιερωμένη γιορτή». Βλ. Κωνσταντοπούλου 2001, 11. Απαντάται 
ακόµη µια θεωρία, πιθανώς ελληνιστικής προέλευσης, σύμφωνα µε την οποία η 
κωμωδία ξεκινά απὀ την κώμη (Ξχωριό). Σύµφωνα µε αυτήν χωρικοί πήγαιναν στην 

όµως, αναπτύχθηκε µια προβληματική µε αφετηρία τις πληροφορίες, επίσης, 
από την Ποιητική και τις -φαινομενικές- αντιφάσεις που διέκριναν σε αυτές οι 
Αλεξανδρινοί φιλόλογοι. Για τον Αριστοτέλη η τραγωδία αποτελεί γέννημα του 
λατρευτικού διθυράµβου και ως «σηµείο εκκίνησης» καταγράφει τη στιγµή κατά 
την οποία ο εξάρχων (ο επικεφαλής του διθυραμβικού χορού) υπερβαίνοντας την 
παράδοση στέκει απέναντι στον χορό και αυτοσχεδιαστικά συνδιαλέγεται µαζί 
του. Στη συνέχεια, όµως, συνδέει τη διαμόρφωσή τῆς µε το σατυρικόν2. Εδώ οι 
Αλεξανδρινοί εντοπίζουν µιαν αντίφαση, µια και ήταν ήδη γνωστό στην εποχή 
τους ότι ευρετής του σατυρικού δράµατος ήταν ο Πρατίνας, µεταγενέστερος του 
Θέσπη, τον οποίον οι πηγές φέρουν ως δημιουργό της τραγωδίας. Το πρόβλημα 
της καταγωγής, που οι Ψετπαπί-Νααιεί ονομάζουν «Ψευδοπρόβλημα»», αίρεται αν 
θεωρήσουμε ότι ο Αριστοτέλης μιλώντας για σατυρικόν εννοούσε τις 
«σατυρόµορφες προβαθµίδες του»3. Επιπλέον, οι δύο διαφορετικές προβαθµίδες 
(διθύραμβος και σατυρικόν) συναντώνται στη λογοτεχνική, πλέον, µορφή του 
διθυράµβου, που συνέθεσε ο Αρίωνας ο «ευρετής του τραγικού τρόπου»», 
θεµελιώνοντας ιστορικά την Ποιητικήν. 


Το επόμενο βήμα έγινε απὀ τον Θέσπη το 554 ΤΙΚΕ, ο οποίος πρόσθεσε τον 
πρώτο υποκριτή ή, ορθότερα, παρουσιάσθηκε ο ίδιος ὡς συνομιλητής του χορού 
του. Έτσι, στον λυρικό ύμνο εισάγεται ένα δραματικό στοιχείο και δημιουργείται 
το ἐπεισόδιον. Επιπλέον, θεωρείται εισηγητής των κυριότερων τυπικών στοιχείων 
της τραγωδίας: του προλόγου, του διαλόγου και της χρήσης των προσωπείωνὀ. 
Κλείνοντας την προβληματική γύρω από τη γένεση της τραγωδίας, δε θα 
μπορούσαμε να παραλείψουµε την αποκαλούμενη «αντιαριστοτελική σχολή», η 
οποία βασιζόμενη στις εθνολογικές θεωρήσεις, πιστεύει ότι η τραγωδία 
προέρχεται απὀ τις πρωτόγονες θρησκευτικές τελετές (µιµικές τελετές 


πόλη σε σπίτια ανθρώπων που τους είχαν αδικήσει και τραγουδούσαν τα παράπονά 
τους. (γεγονός που συνδέεται µε το σκώµµα, την ιαµβική ιδέα). Ακόμη και οι χελιδονιστές 
(παρέες ζητιάνων που κορόιδευαν τους περαστικούς) δεν αποκλείεται να είναι µία ακόµη 
ρίζα της κωμωδίας. Παρ’ όλα αυτά οι προβαθµίδες της κωμωδίας παραμένουν σκοτεινές. 
Βλ. σχετικά ΠΕΞΚΥ, 1951, 959-342. 

2Κωνσταντοπούλου 2001, 11. 

 γοτπαπί-Νασιιαί 1968, 17. 

4 Έε5ΚΥ 1981, 328, 329. «Ένα ακόµη επιχείρηµα που ενισχύει την σύνδεση της τραγωδίας 
µετο σατυρικόν είναι ότι παρά τον αυστηρό διαχωρισμό των ποιητικών ειδών (θεωρείται 
αδιανόητο ο ίδιος ποιητής να συνθέτει και τραγωδία και κωμωδία) τα σατυρικά δράµατα 
γράφονται αποκλειστικά από τους τραγικούς ποιητές». 

5ΤΙΟΞΚΥ 1961, 329. 

ὁ Ο διθύραμβος εμφανίζεται ως «χορικό άσµα της διονυσιακής λατρείας, που αρχικά 
ήταν αυτοσχέδιο (πρώτος άρχιζε την εκφώνηση ο κορυφαίος και στη συνέχεια 
ακολουθούσε η οµάδα...». (Πάπυρος-Λαρούς Βταππίσα, λήμμα «Διθύραμβος») Ο 
Αρίωνας, σύμφωνα µε την παράδοση, στην αυλή του τυράννου Περιάνδρου στην 
Κόρινθο, έδωσε στους µέχρι τότε αυτοσχεδιαστικούς διθυράµβους λογοτεχνική µορφή: 
«αυτός πρώτος παρουσίασε χορόν, τραγούδησε διθύραμβον, έδωσε όνοµα σ᾿ αυτό που 
τραγουδούσε ο χορός [τίτλοι στα χορικά άσματα], και παρουσίασε Σατύρους, που 
απάγγελλαν έµµετρα». Εδώ, μάλλον, βρίσκεται και η ετυμολογική προέλευση της λέξης 
τραγωδία-τράγων ωδή, µια και απὀ την αρχαϊκή εποχή οι σάτυροι χαρακτηρίζονται ως 
τράγοι. ΒΛ. σχετικά ΤΕΞΚΥ, 1981, 929, 950. 

βλάστησης, χοροί, χοήση προσωπείου, μεταμόρφωση, θεοληψία)’. Αποδεχόμενοι 
τη σύγκλιση των δύο ΘΟεωριών, Θα προχωρήσουμε στη διερεύνηση των 
πολιτισμικών θεσμών και των ιστορικών συγκυριών, µέσα στις οποίες ή εξαιτίας 
των οποίων το αττικό δράµα εξελίχθηκε και καθιερώθηκε ως είδος τέχνης 
υψηλού επιπέδου στο αθηναϊκό πολιτιστικό περιβάλλον. 


Θρησκευτική παράδοση 

«Χωρίς τους θεούς καµία περιγραφή της προϊστορίας του αρχαιοελληνικού 
ὁδράµατος ή και οποιαδήποτε άλλη πλευρά του ελληνικού βίου δεν µπορεί να 
είναι πλήρης. Η παρουσία τους στην ελληνική σκέψη ήταν μόνιμη»δξ. Το αρχαίο 
αττικό δράµα χαρακτηρίζεται, πράγματι, απὀ έντονη Ορησκευτικότητα. 
Δεχόμενοι την άποψη ότι η τραγωδία/σατυρικό δράµα ξεκίνησαν απὀ τον 
διθύραμβο (λατρευτικό άσμα στα πλαίσια της διονυσιακής λατρείας) και το 
σατυρικόν (χορός από ζωόμορφους -σατύρους- θιασώτες του Διονύσου) έχουµε 
την πρώτη σύνδεσή της µε τη Θρησκεία µε µία σειρά χαρακτηριστικών της 
λατρείας του θεού που κληροδοτούνται στο νέο είδος (χορός, σάτυροι, τράγοι, 
προσωπείο, σκευή), αλλά και του συμβολισμού αυτών (μεταμόρφωση, ένθεη 
μανία, απελευθέρωση από τις συµβατικότητες κ.ά.) Παρά το γεγονός ότι η 
τραγωδία στην εξελικτική της πορεία και υπό το βάρος των σύγχρονων αναγκών 
απομακρύνθηκε από τη διονυσιακή Λατρεία, θα δούµε στη συνέχεια πως 
διατήρησε ισχυρούς δεσμούς µε τη θρησκεία. Η συνομολογούμενη προέλευση 
της κωμωδίας από τις φαλλικές σκωπτικές ποµπές (συνδεδεμένες µε τον 
Διόνυσο) και µία σειρά ακόµη χαρακτηριστικών (όπως οι θηριοµορφικοί χοροῦ 
τής προσδίδουν, αρχικά, έντονο θρησκευτικό χαρακτήρα. 

Ο χορός είναι ο πρώτος συνδετικός κρίκος µε τη θρησκεία µιας και αποτελεί, 
πρωταρχικά, δραστηριότητα των θεών’ (π.χ. ο Πίνδαρος απευθύνει το ρήμα 
χορεύω µόνο σε θεϊκά αρχέτυπα). Αν τον χορό (του σατυρικού δράματος) 
πλαισιώσουν γενειοφόροι σάτυροι (συνοδοί του Διονύσου) ενδεδυµένοι µε 
µαλλιαρές Ἠπροβιές µε ουρά πάνω στις οποίες στερεώνονται «φαλλοί, 
αποπνέοντας έντονη σεξουαλικότητα (τράγοι!θ) τότε ο δεσμός µε τον Διόνυσο 


7 Καλογερόπουλος 2005, 2. 

δῬλ. Ανδριανού 2001, 29, 90. Σύμφωνα µε τον ΠΕΞΚΥ:: «όλο το εθνολογικό υλικό διατηρεί 
την αξία του γι αυτό που ονομάζουμε υποδοµή του δράµατος. Από τα στρώματα αυτά 
προέρχεται κυρίως η µάσκα σαν µέσο τῆς μεταμόρφωσης, που αποτελεί την πρώτη 
προὐπόθεση του γνήσιου ὁδραματικού έργου. Αλλά και το σηµαντικό φαινόμενο της 
θεοληψίας υπάρχει ήδη προκαταβολικά εκεί όπου ο άνθρωπος, καθώς μιμείται τις 
δαιµονικές δυνάµεις, νομίζει πως τις νιώθει κιόλας στο εσώτερό του Εγώ. Όλα αυτά είναι 
βέβαια σηµαντικά, τα συναντούμε όµως σε πολλά µέρη και σε πολλούς λαούς. Πρέπει 
να χωρίσουµε όµως από το τµήµα αυτό της προϊστορίας εκείνην την εξέλιξη, που επάνω 
σε ελληνικό έδαφος, και µόνο σ’ αυτό, οδήγησε στην διάπλαση του τραγικού 
καλλιτεχνήµατος και παρ’ όλες τις αλλαγές του περιεχοµένου προσδιόρισε την δοµή του 
ίσαμε σήµερα». Βλ. ΓΕΞΚΥ 19581, 327. 

2Ρα]άτγ 1981, 95. 

19 «Π ερμηνεία του θεϊκού και του ανθρώπινου στο χορό είναι εμφανής στην ουσία της 
λέξης χορός και του σχετικού ρήματος χορεύω, που σηµαίνει χορεύω κυκλικό χορικό ή 
κυκλικό χορό. Ο χορός και τα παράγωγά του συνήθως χρησιμοποιούνται για να 
περιγράψουν τη χορογραφική δραστηριότητα θεοτήτων όπως ο Διόνυσος, ο Απόλλων ή η 

γίνεται ακόµη πιο ισχυρός. Αλλά και τα κουστούμια της τραγωδίας συνδέονται 
µε τον Θεό και τη λατρεία του: το σύρμα, ποδήρες µεγαλόπρεπο ένδυμα καιο 
κόθορνος, µαλακή εὐκαμπτη µπότα θρακικής προέλευσης. Πολύ περιορισμένη 
υπήρξε η εξέλιξη ενδυµασίας και κοθόρνου στην πορεία της τραγωδίας, κάτι που 
δε συνέβη µε ένα ἆλλο σηµαντικό στοιχείο της σκευής όχι τόσο στο μορφολογικό 
όσο στο ιδεολογικό περιεχόμενό του, το προσωπείο. 


Αναμφισβήτητα το προσωπείο έλκει την καταγωγή του απὀ τις ιερουργικές 
τελετές στις οποίες ο Διόνυσος εμφανίζεται προσωπιδοφόρος. Στην εξελιγμένη 
τραγωδία (και λιγότερο στο σατυρικό δράµα) «το τραγικό προσωπείο, από τη 
φύση και τη Λειτουργία του, διαφέρει ολότελα απὀ µια θρησκευτική 
μεταμφίεση»12 και χωρίς να χάσει το ιερουργικό του υπόβαθρο ο ρόλος του είναι, 
πλέον, περισσότερο αισθητικός µε διπλή λειτουργία: α) να δίνει τη δυνατότητα 
στον ηθοποιό της ενσάρκωσης του προσώπου που καλείται να υποδυθεί και β) 
πρακτικά σε ελάχιστο χρόνο να αλλάζει µεταμφίεση. Το προσωπείο σε ένα άλλο 
επίπεδο είναι δηλωτικό της απόστασης ανάµεσα στον χορό (σώμα πολιτών) που 
στην αρχή δεν φορούσε προσωπείο και στον προσωπιδοφόρο ηθοποιό, που η 
θέση του στην τραγωδία ήταν αυτή του ήρωα. 

Οι ήρωες και η λατρεία τους διαποτισµένη απὀ έντονη θρησκευτικότητα 
απαντώνται µε τον Διόνυσο στην αυλή του Κλεισθένη στα πλαίσια µιας ακόµη 
θρησκευτικής πολιτικής των τυράννων και απὀ τούδε και στο εξής θα 
διαδραματίσουν αποφασιστικό ρόλο στη διαµόρφωση της τραγωδίας µιας και οι 
ηρωικοί θρύλοι αποτέλεσαν το περιεχόμενό τηςᾖ. «Με αυτόν τον τρόπο ο μύθος, 
ὕστερα από την επική και χορικολυρική περίοδο της ὐύπαρξής του, πέρασε στην 
τραγική, που οι Ἠποιητές της τον έκαναν Χχαρακτηριστικά «φορέα 
ηθικοθρησκευτικού προβληματισμού»Η. Από την άλλη πλευρά αυτή ακριβώς η 
σύζευξη στάθηκε η αφορμή της απομάκρυνσης της τραγωδίας από τη λατρεία 
του Διονύσου σε τέτοιο σηµείο ώστε τα θέματά της να χαρακτηριστούν 
απροσδιόνυσα (ουδέν προς Διόνυσον)!Μ. Παρά το γεγονός ότι χαρακτηριστικά του 
Διονύσου όπως το ανορθολογικό, το αλλότριο, η µανία, ο δαιµονικός χορός, τα 
ασαφή όρια ανάµεσα στο ζωώδες, το ανθρώπινο και το θεϊκό είναι ορατά στην 
τραγωδία, ο τρόπος µε τον οποίο οι ποιητές διαχειρίζονται τα μυθικά θέµατα 


Άρτεμις. Στο ανθρώπινο πλαίσιο περιγράφουν έναν ιδιαίτερο τύπο συλλογικών χορών 
που συνήθως εκτελούνται σε κύκλο». Βλ. Καλογερόπουλος 2004α, 1. 

Ἡ «Αυτοί οι Σάτυροι είναι άγρια ζώα (θήρες) και έτσι ονομάζονται κιόλας. Άμετρη είναι η 
ασέλγειά τους, και δεν είναι η χειρότερη ερμηνεία της επωνυµίας τους (τράγοι) αυτή που 
δίνει το Μέγα Ετυμολογικόν (στη λ. τραγωδία), απὀ την αφροδισιακή πλευρά της φύσης 
τους». ΒΛ. ΤΕΞΚΥ 1981, 950. 

1Ἐμμανουήλ-φεσσά χ.χ., 126. 

19 γετηαπί-Νααιιεί 1988, 18. 

4 Ο τύραννος Κλεισθένης θέλοντας να σταματήσει τη Λατρεία του Αργείου ήρωα 
Άδραστου στη Σικυώνα (λόγω πολέμου µε το Άργος) μεταφυτεύει τη Λατρεία του 
θανάσιµου εχθρού του Μελάνιππου απὀ τη Θήβα και την πλαισιώνει µε λατρευτικές 
γιορτές, θυσίες και τραγικούς χορούς, τους οποίους αφιερώνει στον Διόνυσο. ΒΛ. Τ65ΚΥ 
1951, 932. 

151.65 1981, 932. 

είναι σύμφυτος µε το κοινωνικοπολιτικό περιβάλλον µέσα στο οποίο τα 
διδάσκουν, ακόµη και αν είναι στα πλαίσια μεγάλων θρησκευτικών γιορτών. 


Τα εν άστει Διονύσια ή Μεγάλα Διονύσια και τα Λήναια ήταν οι δύο µεγάλες 
θρησκευτικές γιορτές, στα πλαίσια των οποίων διεξάγονταν οι δραµατικοί 
αγώνες αφιερωμένες στη λατρεία του Διονύσου. Για τα Διονύσια υπεύθυνος 
ήταν ο επώνυμος άρχων (κρατικός εκπρόσωπος) και τελούνταν τον µήνα 
Ελαφηβολιώνα στις αρχές της Άνοιξης µε «πανελλήνια» ακτινοβολία. Την 
ευθύνη των Ληναίων είχε ο αρμόδιος για τα θρησκευτικά ζητήματα άρχων 
βασιλεύς, τελούνταν τον µήνα Γαμηλιώνα (Πανουάριος/Φεβρουάριος) και είχαν 
τοπικό χαρακτήρα. Εκτός από την προφανή και άµεση σύνδεση µε τη θρησκεία, 
καταγράφονται µια σειρά πράξεων κατά την τέλεσή τους, επίσης, θρησκευτικού 
χαρακτήρα. Τα Λήναια] διεξάγονταν στην πρώτη τους φάση στο ιερό του θεού 
στο Λήναιον για να μεταφερθούν αργότερα στο Θέατρο του Διονύσου και 
συμπεριλαμβάνουν λατρευτική πομπή µε επικεφαλείς θρησκευτικούς 
εκπροσώπους (άρχων βασιλεύς, ιερεύς των Ελευσίνιων μυστηρίων, θίασος 
σεβάσµιων γυναικών αι γηραιραί, η θρησκευτική «βασίλισσα», Βασίλιννα), ενώ 
γύρω τους χορεύουν οι Μαινάδες και µέλη της πομπής επιδίδονται σε 
αστεϊσμούς και σκώµμµατα. Ἱεροτελεστίες συμβολικού χαρακτήρα και θυσίες 
στον Θεό ολοκληρώνουν τη γιορτή που κλείνει µε δραματικούς αγώνες”. Στα 
Μεγάλα Διονύσια (νεότερα και λαμπρότερα των Ληναίων) εξασφαλιζόταν η 
παρουσία του θεού µε µια σειρά Λλατρευτικών και συµβολικών πράξεων: 
αναπαράσταση του ταξιδιού του απὀ τις Ἐλευθερές, διάδοση της είδησης ότι 
εμφανίστηκε ο θεός, µεγάλη πομπή και θυσίες, πράξεις εξαγνισμού πριν από 
την έναρξη των δραματικών αγώνων. Οι τιμητικές θέσεις των ιερέων µέσα στο 
θέατρο, η υποχρέωση του νικητή χορηγού να αφιερώσει κάτι δαπανηρό στο θεό, 
τα βραβεία των νικητών ποιητών -ένας τράγος για τον τραγικό που έπρεπε να 
τον θυσιάσει ή ένα καλάθι µε σύκα και ένα ασκί κρασί για τον κωμικό, όπως και 
στεφάνια κισσού και για τους δύο-, ή η «απαίτηση» του θεού να παίζεται κάθε 
φορά καινούργιο έργο, ενισχύουν την εικόνα της έντονης θρησκευτικότητας των 
δραματικών αγώνων. Κι αν όλα αυτά δεν είναι αρκετά, αρκεί να θυμηθούμε πού 
διεξάγονταν, μπροστά στο ιερό του θεού κάτω απὀ την Ακρόπολη!δ. Οι αγώνες, 
όπως και κάθε τι άλλο που διαδραματίζεται ή περιλαμβάνεται µέσα στον 
προαύλιο χώροτου ναού θεωρούνται «ιερά»'”. 


16 Ἡ τραγωδία στην πορεία της εξέλιξής της ποτέ δεν υπήρξε δράµα µε καθαρά 
διονυσιακό περιεχόµενο. ΒΛ. ΓΕΞΚΥ 19651, 351. 

1 Τα Λήναια συνδέονται µε τον οργιαστικό Διόνυσο του Παρνασσού και τις Μαινάδες 
που έφεραν το όνοµα λήναι (ληναίζω Ξ- µετέχω σε βακχικό χορό). «Κατά τη µαρτυρία 
λεξικογράφου, το ιερό Λήναιον ήταν περιφραγµένος ευρύχωρος τόπος µέσα στην 
Αθήνα, στον οποίο υπήρχε ιερό του Ληναίου Διονύσου. Στο ιερό αυτό οι λήνες ή βάκχες 
προσέρχονταν για εκστατική λατρεία». ΒΛ. ΠεςΚκγ 1981, 257. 

1 «Π γιορτή ήταν αφιερωμένη σε µια διονυσιακή λατρεία που είχε έρθει στο άστυ από 
την κωμόπολη Ελευθερές, στα αττικοβοιωτικά σύνορα σε ανάµνηση της αλλοτινής 
άφιξης του Διόνυσου από τις Ελευθερές στην Αθήνα γινόταν κάθε χρόνο η συμβολική 
αναπαράσταση του ταξιδιού του». ΒΛ. ΒΠιπιε 1966, 32, 55. 

1 ΈΏ]ιπιο 19686, 92-27. 

Έστω και αν ο Διόνυσος δεν αποτελεί θέµα των περισσότερων έργων, άγρυπνα 
παρακολουθεί τον λαό να επενδύει τη συγκινησιακή του ενέργεια στις 
φορτωμένες µε θεάµατα διονυσιακές γιορτές και τους δραματικούς αγώνες, να 
ταυτίζεται µε τους προσωπιδοφόρους ηθοποιούς και τα όσα αυτοί 
συνυποδηλώνουν, να ισορροπεί µέσα του το αλλότριο, το ζωώδες, το θείο, το 
ανορθολογικό, να απελευθερώνεται απὀ φόβους και άγχη. Ταυτόχρονα, όµως, 
και µε τη βοήθεια των μύθων οι θεατές του δράματος κρίνουν, αμφισβητούν, 
συνδιαλέγονται µε τα μεγάλα «εθνικά» προβλήµατα του πολέμου, τῆς ειρήνης, 
τῆς δικαιοσύνης, της φιλοπατρίας, του πολιτικού προβληματισμού. Και όλα αυτά 
τα κάνουν όντας οργανικά µέρη µιας πολιτείας, που οι αρχές τῆς επιβάλλουν 
τον Διόνυσο ως προστάτη τῆς τραγικής ποίησης. Οι δραµατικοί αγώνες είναι 
«κρατική» υπόθεση της δημοκρατικής πόλεως που, µέσω αυτών, δίνει µια πιο 
ήρεμη µορφή στην οργιαστική Λατρεία του Διονύσου και την νοµιµοποιεί 
ενισχύοντας τη συλλογικότητα του πολιτικού σώματος τον κοινωνικό και 
πολιτικό προβληματισμό του οποίου αφουγκράζεται και χειραγωγεί µέχρι ένα 
σηµείο, εντοπίζει ό,τι συγκρούεται µε τα ιδεώδη της και το επανεξετάζειὀὸ 


Η πόλις-θέατρο 

Είδαμε ότι η γένεση του δράματος είναι άρρηκτα συνδεδεμένη µε τη διονυσιακή 
λατρεία. Ἡ οικειοποίηση του νέου θεού, που ελπιδοφόρα ευαγγελίζεται µια 
δικαιότερη ζωή µετά τον θάνατο, θυµίζειτην αστάθεια του πολιτισμού απέναντι 
στη φύση και καταργεί την τάξη της καθημερινότητας (των κοινωνικών και 
πολιτικών συµβάσεων), απετέλεσε την αιχμή του δόρατος των τυράννων της 
αρχαϊκής εποχής έναντι των αριστοκρατών. Έτσι εισάγουν και διευρύνουν τη 
λατρεία του στην προσπάθεια να αποδυναμώσουν τις αριστοκρατικές 
οικογένειες που αντλούσαν τη δύναμή τους απὀ τις τοπικές λατρείες (των 
ηρώων) και να περιορίσουν την επιρροή τους2. Γεννηµένο στις αυλές του 
Πεισίστρατου και του Κλεισθένη, το δράµα μεταγγίζεται και ανδρώνεται στο 
«Κράτος» και τον Οίκο τῆς δημοκρατικής πόλεως και µε το ηρωικό και θεϊκό του 
πλαίσιο ανάγεται σε θεσµό, συμπλήρωμα τῆς τάξεως τῆς και μηχανισμός 
διαχείρισης της κεντρικής εξουσίας. «Όι ανθρωπολόγοι έχουν επινοήσει τον όρο 
πόλις-θέατρο για να εκφράσουν όλα αυτά και για να δείξουν ότι οι θεατρικές 
παραστάσεις στην αθηναϊκή δημοκρατία ήταν βαθιά ριζωµένες στην πολιτεία 
και τους δημοκρατικούς θεσμούς της»2. Το δράµα εξελίσσεται µέσα στα πλαίσια 
της πολιτικής, της οικονοµίας, τῆς δικαιοσύνης, της παιδείας τῆς Αθήνας των 
κλασικών χρόνων, ενδυναμώνεται από την ηγετική της θέση ενώ ταυτόχρονα τη 
βοηθά να την επιδείξει. «Το δράµα άνθησε και έφθασε σε ύψη τελειότητας στην 
Αθήνα του 5ου αιώνα, γιατί δεν ήταν περιθωριακή δραστηριότητα µιας 


3 Ἡ λέξη ιερός- ισχυρός αρχικά, συνδέθηκε µε τους «ισχυρούς» τόπους λατρείας των 
θεοτήτων (ιερά, τεμένη). «Ωστόσο, αυτή η εδαφική οριοθέτηση του ιερού δεν απέκτησε 
ποτέ στην Ελλάδα την µορφή του ταμπού -δεν υπήρχε ιερότητα χωρίς συλλογική 
λατρεία. Ο σεβασμός, συστατικό στοιχείο του ιερού, δεν μετατράπηκε ποτέ σε ένα βουβό 
τυφλό τρόµο, όπως σε άλλους πολιτισμούς». Θεωρείτο απόλυτα φυσικό, λοιπόν, να 
διεξάγονται οι αφιερωμένοι στον θεό αγώνες µέσα στον προαύλιο χώρο του ιερού του. 
Βλ. Ψεροῖῖῖ 1996, 986. 

21 Φεσα] 1996, 465, 466. 

2Μπιργάλιας 2000, 357-355. 

κοινωνίας χαλαρά συναρθρωµένης, αλλά κρατούσε κεντρική θέση στην ύπαρξη 
καιτις δαπάνες µιας συμπαγούς κοινωνίας»2. Παρακμµάζει µαζί της έναν αιώνα 
περίπου αργότερα. 

Οι δραµατικοί αγώνες, όπως και κάθε τι άλλο στα πλαίσια της Θρησκείας, 
αποτελούσαν λειτουργία της πόλης, ήταν κρατική υπόθεση και η προετοιμασία 
τους διαρκούσε περισσότερο απὀ έξι µήνες». Ἠδη απὀ την αρχή του χρόνου 
έχουν οριστεί οι άρχοντες που Θα έχουν την ευθύνη των γιορταστικών 
εκδηλώσεων και το γεγονός ότι ο υπεύθυνος για τα Διονύσια ήταν κρατικός 
εκπρόσωπος (επώνυμος άρχων) δείχνει τη µεγάλη σηµασία που είχαν για την 
Πολιτεία. Ο τρόπος επιλογής όλων όσων θα έπαιρναν µέρος αντικατοπτρίζει το 
δημοκρατικό πνεύμα όπως το εννοούσαν οι Αθηναίοι πολίτες”: Ο επώνυμος 
άρχων µε καλλιτεχνικά, αισθητικά αλλά και πολιτικο-ιδεολογικά κριτήρια 
«έδινε χορό» στους τρεις υποψήφιους ποιητές και ανέθετε σε χορηγούς 
(ελεύθερους πολίτες) τη λειτουργία των εξόδων της διδασκαλίας του χορού. 
Αυτοί µε τη σειρά τους επέλεγαν τα µέλη του χορού τους, είτε απὀ τις φυλές 
(διθύραμβος) είτε απὀ ολόκληρο το σώμα των ελεύθερων πολιτών. Η άρνηση 
συµµετοχής απαγορευόταν και οι παραβάτες τιμωρούνταν µε πρόστιμο. Η 
τελετή του προάγωνα (της επίσηµης παρουσίασης των διαγωνιζοµένων) 
γινόταν, πιθανώς, στο δηµόσιο κτίριο του Οδείου. Όι κριτές (που 
εκπροσωπούσαν τον λαό) εκλέγονταν απὀ τις δέκα φυλές, ορκίζονταν για 
αμερόληπτη κριτική, κατείχαν τιμητικές θέσεις στο θέατρο και για την τελική 
απόφασή τους γινόταν µία ακόµη κλήρωση. Με κλήρο οριζόταν ο χορηγός για 
κάθε ποιητή αλλά και η σειρά εμφάνισης των διαγωνιζοµένων”. Τις σπονδές 
πριν τις παραστάσεις πραγματοποιούσαν όχι οι ιερείς αλλά οι δέκα στρατηγοί. 
Την επομένη των Διονυσίων συγκεντρωνόταν η εκκλησία του δήµου για να 
αποφανθεί αν όλα έγιναν µε τον προσήκοντα τρόπο. Μέσα στο Θέατρο οι 


5 Καλογερόπουλος 2004Ρ, 6. 

3 Ῥο]άτγ 1981, 54. 

35 «Η θρησκευτική ζωή έπαιξε σηµαντικό ρόλο στη ζωή της πόλης, υπαγορευόταν, 
καθοριζόταν και εξυπηρετούσε τους σκοπούς και τα ιδεώδη της κάθε πόλης. Η θρησκεία, 
λοιπόν, ήταν άρρηκτα συνδεδεμένη µε την πολιτική κοινωνία και η επίσηµη λατρεία των 
θεών θεωρούνταν ζωτικής σηµασίας για την κοινωνική τάξη και την πολιτική 
σταθερότητα. Στο πλαίσιο αυτό η πόλη ήταν ο αποκλειστικός υπεύθυνος για όλα τα 
θέµατα που την αφορούσαν». ΒΛ. Βαἰάτγ 1961, 55. 

50) όρος «δημοκρατία» αφορά τους ενήλικες άρρενες αθηναίους πολίτες, αλλά υπήρχαν 
και άλλοι διαχωρισµοί όπως αυτός των φυλών, των δήµων, των οικονοµικών τάξεων ή 
της αριστοκρατικής καταγωγής. Παρόλα αυτά «ολόκληρο το πολιτικό σώμα μπορούσε 
να αισθάνεται ότι μετείχε απευθείας στη διαχείριση των υποθέσεών του. Και υπάρχουν 
φανερές αναλογίες µετις θεατρικές παραστάσεις: πρόκειται για μαζική συµµετοχή των 
πολιτών, την ενεργό συµµετοχή τους, την ευφράδεια των ϱητόρων και των ηθοποιών». 
Βλ. Βαἰάτγ 1981, 90. 

7 Επειδή θεωρείτο πολύ τιμητικό το αξίωμα του χορηγού οι περισσότεροι προσφέρονταν 
εθελοντικά παρά το ότι ήταν εξαιρετικά δαπανηρό. Ο χορηγός επιβαρυνόταν µε τα 
έξοδα των χορευτών, του χοροδιδασκάλου και του αυλητή (επισιτισµό, ημερομίσθιο) καθ’ 
όλη τη διάρκεια των προετοιµασιών, µε τα έξοδα της αίθουσας όπου γινόταν η 
προετοιμασία και τέλος τα έξοδα της θεατρικής σκευής. Στα Λήναια μπορούσαν να 
αναλάβουν και µέτοικοι ως χορηγοί. Βλ. ΒαΙάτγ 1951, 49-50. 

ὁδραματικοί αγώνες λειτουργούσαν ως συνιστώσα ενός πολιτικού θεάµατος µε 
επίδειξη του φόρου υποτέλειας των συμμαχικών πόλεων, αναγόρευση των 
ευεργετών τῆς πολιτείας, παρέλαση των γιων των πεσόντων πολιτών µε 
στρατιωτικό εξοπλισμό που τους παραχωρούσε η πολιτεία. Ένα θέαµα αντάξιο 
(και προκλητικό) της πανίσχυρης και δεσπόζουσας Αθήνας µε καθαρά πολιτικό 
χαρακτήρα. Όι θεατές συγκεντρωμένοι σε αυτόν τον δημόσιο χώρο αποκτούν 
συνείδηση αλληλεγγύης και ασκούνταν στον ρόλο τους ως πολίτες µε το να 
λειτουργούν όπως στα πλαίσια τῆς εκκλησίας και του δήµου, όπου καλούνται να 
συμμετέχουν να κρίνουν και να παίρνουν αποφάσεις για οτιδήποτε αφορά την 
πόλη. Κυρίαρχος σε αυτά τα θεσμικά όργανα όπως και στο θέατρο ήταν ο λόγος. 
«Ο ελληνικός πολιτισμός είναι ένας πολιτισμός του λόγου και μάλιστα του 
πολιτικού»2. Οι δραµατικοί αγώνες που στηρίζονται σχεδόν αποκλειστικά στον 
λόγο συνδέονται µε δύο ακόµη θεσμικούς παράγοντες τῆς πόλις, τη δικαιοσύνη 
και την παιδεία. Πέρα απὀ τους πολίτες που επιλέγονται µε κλήρο να ασκήσουν 
το λειτούργημα των κριτών, η ίδια η τραγωδία αποτελεί ένα καλό πεδίο όπου ο 
πολίτης-θεατής αντιμέτωπος µε τα διλήμματα των πρωταγωνιστών σε στιγμές 
κρίσης ασκείται ση λήψη αποφάσεων κάτι που θα τον βοηθήσει στο να 
διαχειρίζεται τα συγκρουσιακά θέµατα της εκκλησίας και των δικαστηρίων. 
Έχουν μιλήσει ακόµη ((στηοαί, Υεγπαηί, Νααιεῖ) και για το «νοµικό λεξιλόγιο» της 
τραγωδίας, για τη συγγένεια μεταξύ των θεμάτων τῆς και των θεμάτων που 
απασχολούν τα δικαστήρια για την παράλληλη, τέλος, εξέλιξή τους. Η 
επιχειρηµατολογία, η καταπειστική ρητορεία, η ευφράδεια, η εξαιρετική χρήση 
του λόγου τόσο απαραίτητα στα δικαστήρια ή την εκκλησία βρίσκονται στον 
συνεκτικό ιστό του δράµατος, που ασκείται επίσης σε έναν ανοικτό χώρο, ως 
µέσο πειθούς, επικοινωνίας ή ψυχαγωγίας. Και η παιδεία των κλασικών χρόνων 
εκεί ακριβώς αποσκοπούσε, στην όσο το δυνατόν καλύτερη προετοιμασία των 
μελλοντικών πολιτών στην άσκηση του λόγου. Με την εκπαίδευση συνδέεται 
ένα ακόµη χαρακτηριστικό του δράματος, ο αγωνιστικός χαρακτήρας του. Το 
πνεύμα του συναγωνισμού καλλιεργείτο συστηματικά και θεωρείτο θεµελιακό 
στοιχείο της διάπλασης των εφήβων µέσα από τη γυμναστική, τη μουσική, τους 
χορούς. «Οι πιο πολλές πλευρές του ελληνικού βίου είχαν έντονο συναγωνιστικό 
χαρακτήρα όχι προς επίτευξη κέρδους, αλλά για γόητρο και δόξα. Το αγωνιστικό 
στοιχείο των δραματικών αγώνων έπαιξε σπουδαίο ρόλο στη διαμόρφωσή 
τους»ὀῦ, Από την άλλη πλευρά «το αγωνιστικό στοιχείο προσέδωσε στη θεατρική 
εμπειρία µια µη θρησκευτική διάσταση»ὀ. Όι ὁδραμµατικοί αγώνες ήταν 
συνδεδεμένοι πολύπλευρα µε την πολιτεία η οποία δε φειδόταν χρημάτων 
προκειµένου να τους καταστήσει ένα από τα λαμπρότερα γεγονότα τῆς. 

Αμφίδρομη είναι η σχέση του δράµατος και της οικονοµίας. Χωρίς τον πλούτο 
τῆς κλασικής Αθήνας το δράµα δε θα έφθανε στον βαθµό τελειότητας που 
γνωρίζουμε. Από την άλλη η υψηλή στάθµη του εδραίωσε τη θέση της πόλης 


2 Βο]άτγ 1981, 40, 60. 

2 γιάα|-Νααιιεί 19853, 97. 

80 Τα νεοϊδρυθέντα δικαστήρια παραμένουν, ως ένα σηµείο, δεμένα µε «προ-νομικές» 
διαδικασίες βαθιά ριζωµένες στη θρησκεία και τους μύθους, δύο απὀ τις κυρίαρχες 
συνιστώσες της τραγωδίας. Βλ. Ψιάα|-Νααιεί 1985, 19-20. 

3 Βα]άτγ 1961, 35. 

ανάµεσα στους συμµάχους-υποτελείς της». Ἡ πόλη επιδοτεί την τέλεση των 
αγώνων µε υψηλά ποσά και διαθέτει σε όσους πολίτες ήθελαν για την είσοδό 
τους στο Θέατρο τη διωβελία των θεαµάτων, τα θεωρικά» Οι δαπάνες για τα 
Διονύσια καιτα Λήναια δεν περικόπηκαν ούτε στα χρόνια του Πελοποννησιακού 
πολέμου. Και µόνο µε την ήττα των Αθηνών και τη διακοπή των συνεισφορών 
των συμμάχων το Θέατρο και η πόλη έχασαν µεγάλο µέρος της λάμψης τους». 
Στα ετήσια έξοδα διεξαγωγής των εορταστικών εκδηλώσεων θα πρέπει να 
προσθέσουμε και αυτά που διατίθεντο σε έργα υποδομής, όπως θα δούµε στην 
επόμενη ενότητα, όπου θα εξετάσουμε τον φυσικό, οντολογικό και ιδεολογικό 
χαρακτήρα του Θεάτρου, όπως αυτό διαμορφώθηκε στα πλαίσια της πόλης- 
κράτους 


Το θέατρο του Διονύσου Ελευθερέως 


Ο αρχικός πυρήνας του διονυσιακού θεάτρου είναι ο ναός του Διονύσου 
Ελευθερέως στη νότια πλαγιά της Ακρόπολης στον ιερό περίβολο του οποίου 
αναπτύχθηκε σταδιακά απὀ τον 6ο ΠΚΕ αι. και έπειτα το θέατρο που 
γνωρίζουμε ενταγμένο στο φυσικό τοπίο, µε τριπλή διαίρεση του χώρου 
(ορχήστρα, σκηνή, κοίλον) που «απεικονίζει την τριπλή λειτουργία των θεατών, 
του χορού και των υποκριτών και σαφώς τη συμβολή όλων στη δηµιουργία του 
θεατρικού φαινομένου»» και δηλώνει την οργανική ενότητα των δρώμενων µε 
θρησκευτική προέλευση. Τα διαδοχικά στάδια της εξέλιξής του είναι άµεσα 
συνδεδεμένα µετις ανάγκες που δημιουργήθηκαν για την καλύτερη παρουσίαση 
των έργων και τη συµµετοχή του κοινού. Όι υψηλές δαπάνες (ειδικά της 
«περίκλειας» περιόδου) καταδεικνύουν την αυξημένη σπουδαιότητά του για τους 
πολίτες και την ίδια την πόλη. Ἆτα πλαίσια των Διονυσίων παρουσιάζονταν 
τρεις τραγωδίες και ένα σατυρικό δράµα από κάθε τραγικό ποιητή και απὀ το 4δ6 


2 Όταν στα πλαίσια της εξέλιξης του δράματος εκτός από τους ποιητές βραβεύονταν και 
οι υποκριτές προστέθηκε και η καλλιτεχνική πλευρά ε αυτό που µέχρι τότε ήταν 
περισσότερο ο αποτελεσματικός τρόπος παρουσίασης της δύναμης των θεών. Βλ. ΒΙπ1ε, 
19586, 32. 

35 «ΕΠ Αθήνα του Φου αιώνα, είναι γεγονός ότι συσσώρευε σχετικά µεγάλο πλούτο, καθώς 
οι συνεισφορές των συμμάχων της για την κοινή άµυνα έναντι της Περσίας 
μετατράπηκε ουσιαστικά σε φόρο υποτέλειας. Επίσης αρκετοί απὀ τους πολίτες της 
απέκτησαν σχετικά µεγάλη περιουσία, απὀ την οποία είχαν την υποχρέωση να 
συνεισφέρουν για το κοινό συμφέρον». ΒΛ. Βαἰάτγ 19681, 91-32. 

8 Για να μπορέσει όλος ο κόσμος να παρακολουθήσει τις παραστάσεις η πολιτεία 
εγκαθιδρύει τον θεσμό των θεωρικών από τα περισσεύµατα του ταμείου της. Αργότερα 
θα επεκτείνει το µέτρο στις υπόλοιπες γιορτές. Το µέτρο παρά τον δημοκρατικό 
χαρακτήρα του υπόκειται σε κριτική και απὀ τους αρχαίους αλλά και απὀ σύγχρονους 
μελετητές. Ο Αριστοτέλης στα Πολιτικά ασκεί δριµεία κριτική σε αυτές τις παροχές που 
ενισχύουν την πλεονεξία των πολιτών και χαρακτηρίζει αυτή τη βοήθεια προς στους 
φτωχούς «βαρέλι δίχως πάτο» και ο Δημάδης ονόμαζε τα θεωρικά «κόλλα της 
δημοκρατίας». Ο Ιοίζ θεωρεί ότι είναι ένα μέτρο που εξυπηρετεί απόλυτα την εκάστοτε 
εξουσία, χωρίς να λύνει ουσιαστικά προβλήµατα. ΒΛ. οἵζ 1981, 949. 

5 Ε]ολιτεία και χορηγοί διέθεταν περισσότερα απὀ έντεκα τάλαντα για τα Διονύσια- 
Λήναια. Για να καταλάβουμε το ύψος της επιδότησης, αρκεί να αναλογιστούμε ότι µε 
ένα τάλαντο ζούσαν περισσότερες απὀ 15 τετραμελείς οικογένειες για ένα χρόνο. Βλ. 
(ἱοίζ 19581, 53. 

ΠΚΕ. τη δεύτερη ηµέρα των αγώνων παρουσιάζονταν πέντε κωμωδίες. Στα 
Λήναια οι τραγικοί αγώνες εισήχθησαν δέκα χρόνια µετά τους κωμικούς και 
έχουν μικρότερη σηµασία (αγωνίζονται δύο τραγικοί µε δύο έργα μµόνο)δό. 
Δώδεκα έως δεκαπέντε άτοµα αποτελούσαν, συνήθως τον χορό, ενώ οι 
υποκριτές (αποκριτές) ήταν µόνο τρεις που αναλάμβαναν να υποδυθούν 
διάφορους ρόλους”. Όλοι οι ρόλοι παίζονταν απὀ άντρες µία ακόµη σύγχρονη 
σύμβασηξ. Όι ποιητές, άµεσα εξαρτώμενοι «από την επιδοκιµασία της 
πλειοψηφίας και απὀ τις κρατικές αρχές»», διαχειρίζονται τα 
μυθολογικά/ηρωικά θέµατα υπό το φως του νέου προβληματισμού που 
αναπτύσσεται στα πλαίσια της πόλεως και ξετυλίγουν µπροστά στο 
συγκινησιακά φορτισμένο κοινό τους το «δράμα» τη σύγκρουση των ηρώων τους 
µε δύσκολα ηθικά και κοινωνικά προβλήµατα ή τη σάτιρα απέναντι σε θεσμούς 
και παγιωµένες αντιλήψεις. 

Ο λαός συγκεντρώνεται για να ακούσει τη φωνή του ποιητή να τού εξηγεί τους 
μύθους (το πλησιέστερο που αισθάνονταν ως ιστορία), να τον βοηθά στον 
αγώνα του, να τον κάνει πιο δυνατό και ευπροσάρµοστο στην καθημερινή πάλη 
για επιβίωση, να ζητά εκ µέρους του τη θεία και κοινωνική δικαιοσύνη, την 
πολιτική ισότητα». Μέσα στο αντιρρεαλιστικό περιβάλλον των δραματικών 
έργων ξετυλίγεται η διάσταση μεταξύ του χορού και του τραγικού ήρωα, «στον 
συλλογικό και ανώνυμο χορό που εκφράζει -στους φόβους, στις ελπίδες και στις 
κρίσεις του, τα συναισθήματα των θεατών, αυτών δηλαδή που συνθέτουν την 
κοινότητα των πολιτών και στο εξατομικευµένο πρόσωπο, που παριστάνει έναν 
ήρωα µιας άλλης εποχής»". Όι μύθοι δεν αντικατοπτρίζουν πια τις 
παραδοσιακές αξίες, αλλά μεταβάλλονται σε ένα χώρο διαπάλης των 
σύγχρονων συγκρούσεων και µε το μέγεθος που αποκτούν στην τραγωδία να 
υποβάλλουν σε αισθητική και ηθική κάθαρση τους Οεατέςἤ. «Ο διάλογος 
υποκριτή-χορού υποδηλώνει σε ένα βαθµό τον διάλογο που διεξάγει η πόλη µε 


86 Ἠιφαρά 2001, 22. 

7 Ο Θέσπης, όπως είδαμε εισήγαγε τον πρώτο υποκριτή (πρωταγωνιστής). Η εισαγωγή 
του δεύτερου (δευτεραγωνιστή) αποδίδεται στον Αισχύλο και του τρίτου (τροιταγωνιστής 
στον Σοφοκλή. Αντίθετα, στην κωμωδία ο αριθµός είναι πάντα μεγαλύτερος από τρεις, 
συνήθως 2 κάποτε και 7. Βλ. Βαϊάτγ 19681, 45. 

8 Όσον αφορά στα Διονύσια «Κατά τη διάρκεια του Πελοποννησιακού Πολέμου (491-404 
ΠΚΕ), για λόγους οικονοµίας, έγιναν μάλλον κάποιες περικοπές. Διδάσκονταν τρεις 
κωμωδίες, η κάθε µία µετά την τετραλογία κάθε τραγικού ποιητή». Βλ. Ῥιφαρά 2001, 19. 
3 «Ο. περιορισμός αυτός δημιουργήθηκε εκ των πραγμάτων, γιατί ο Λλατρευτικός 
χαρακτήρας των παραστάσεων απαιτούσε για το επάγγελµα του υποκριτή ελεύθερους 
πολίτες, και οι γυναίκες (της ανώτερῆς, τουλάχιστον, τάξης) δεν επιτρεπόταν να 
εμφανίζονται δημόσια». Βλ. Μήλιος 2000, 6δ. 

40 Β]πῃο, 1986, 48. 

41 «Σε αυτή τη διχοτόμηση του τραγικού χορού και του τραγικού ήρωα αντιστοιχεί µια 
δυαδικότητα ακόµη και στην ίδια τη γλώσσα της τραγωδίας: απὀ τη µια µεριά έχουµε τον 
λυρισμό των χορικών και από την άλλη, µε τους υποκριτές του δράματος, έχουµε µια 
διαλογική µορφή, που απὀ µετρική άποψη είναι πιο κοντά στον πεζό λόγο». ΒΛ. Νιάα|- 
Νααιεί 1985, 18-19. 

4Ῥοπατ 1055, 199-200. 

το Ὠηρωικό παρελθόν της»Ά. Μέσω των μύθων εεδιπλώνονται σύγχρονα 
προβλήµατα (στην κωμωδία περισσότερο) όπως η δυσαρέσκεια των πολιτών και 
κριτική στο πολιτειακό σύστημα ή τα προβλήµατα των γυναικών. Σίγουρα, 
όµως, το δράμα δεν είχε ως τελικό στόχο την ανατροπή της καθεστηκυίας τάξης. 
Ἡ παρουσίασή του είχε μάλλον αποτροπαϊκό χαρακτήρα. Έναν εξορκισμό των 
παραγόντων και δυνάµεων που απειλούν την τάξη της πόλεως αλλά και µια 
υπενθύμιση ότι υπάρχουν. 


Αν η διονυσιακή λατρεία ήταν το λίκνο που γεννήθηκε το δράµα και οι αυλές 
των τυράννων ο τόπος που νοµιµοποιήθηκε, αναμφισβήτητα, οι θεσμοί της 
Αθήνας των κλασικών χρόνων δημιούργησαν τις προὐποθέσεις για τη ραγδαία 
εξέλιξή του. Μέσα σε ένα πολιτισμικό περιβάλλον που ενθάρρυνε (αν ὀχι 
επέβαλλε) την πάνδηµη συµµετοχή των πολιτών στα όργανα της νομοθετικής, 
δικαστικής και εκτελεστικής εξουσίας το δράµα μεταμορφώθηκε σε ένα ακόµη 
θεσµό-πεδίο, όπου οι Αθηναίοι βίωναν τη συλλογικότητα, ασκούνταν στην 
ελευθερία της σκέψης και του λόγου, στην αντιπαράθεση των ιδεών, στην 
κριτική, στη λήψη αποφάσεων. Άμεσα συνδεδεμένο µε την καθιέρωση τῆς 
Αθήνας ως Ὠηγέτιδας του ελλαδικού χώρου εξελίχθηκε σε υψηλά επίπεδα 
προσδίδοντάς της λάμψη µέσα στα πλαίσια των πολιτικο-θρησκευτικών 
εορτασμών της. 

